
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 246 

11 Απριλίου 1996 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 1576 

Ψήφιση Οργανισμού Εσωτερικής Υπηρεσίας Συμβουλίου 
Περιοχής 2ης Εδαφικής Περιφέρειας Νομού Ξάνθης 
(Έδρα Σταυρούπολη). 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΞΑΝΘΗΣ 
Έχοντας υπόψη: 

1. Τις διατάξεις: α) των άρθρων 34-38 του Ν. 2190/ 
1994 «Σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης», β) του άρθρου 
12 του Ν. 1188/81 όπως αντικαταστάθηκε με το άρθρο 
26 του Ν. 1832/1989 και από το άρθρο 8 παρ. 5 του Ν. 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχιακή 
Αυτοδιοίκηση και άλλες διατάξεις», γ) του άρθρου 214 του 
Π. Δ/τος 410/95 «Κωδικοποίηση σε ενιαίο κείμενο νόμου, 
με τίτλο «Δημοτικός και Κοινοτικός Κώδικας» των ισχυου- 
σών διατάξεων του δημοτικού και κοινοτικού κώδικα, 
όπως τροποποιήθηκαν και συμπληρώθηκαν, δ) του Π. Δ/ 
τος 37α/87 «Μερική επέκταση διατάξεων που ισχύουν για 
τους δημοσίους υπαλλήλους κ.λπ.». 

2. Την 18/1995 απόφαση του Διοικητικού Συμβουλίου 
του Συμβουλίου Περιοχής της Εδαφικής Περιφέρειας Νο¬ 
μού Ξάνθης με την οποία ψηφίζεται ο Οργανισμός Εσωτε¬ 
ρικής Υπηρεσίας του ίδιου Συμβουλίου. 

3. Την σύμφωνη γνωμοδότηση του Υπηρεσιακού Συμ¬ 
βουλίου Π.Ο.Τ.Α. του Νομού που καταχωρήθηκε στο 6/ 
1996 πρακτικό συνεδρίασής του, αποφασίζουμε: 

Επικυρώνουμε την απόφαση 18/1995 του Διοικητικού 
Συμβουλίου του Συμβουλίου Περιοχής της 2ης Εδαφικής 
Περιφέρειας Νομού Ξάνθης με την οποία ψηφίζει τον Ορ¬ 
γανισμό Εσωτερικής Υπηρεσίας του ίδιου Συμβουλίου Πε¬ 
ριοχής, ο οποίος έχει ως εξής: 

ΜΕΡΟΣ ΠΡΩΤΟ 

Τομείς 
'Αρθρον 1 

Η όλη Υπηρεσία του Συμβουλίου Περιοχής αποτελείται 
από: 

1. Υπηρεσία Προέδρου 

2. Διεύθυνση Υπηρεσιών Συμβουλίου Περιοχής 

Αρθρο 2 

Οι οργανωτικοί τομείς του Συμβουλίου Περιοχής διαρ¬ 
θρώνονται ως εξής: 


1. ΥΠΗΡΕΣΙΑ ΠΡΟΕΔΡΟΥ 

1. Γραφείο Γραμματειακής Υποστήριξης 

2. Ειδικός Συνεργάτης ή Σύμβουλος 

3. Γ ραφείο Προγραμματισμού Υποστήριξης οικογενεια¬ 
κών επιχειρήσεων - Τουριστικής Ανάπτυξης και αξιοποίη¬ 
σης ενέργειας και Φυσικών Πόρων 

4. Γ ραφείο Διοικητικού Συμβουλίου και Ε. Επιτροπής 

5. Γραφείο Νομικού Συμβούλου 

2. ΔΙΕΥΘΥΝΣΗ ΥΠΗΡΕΣΙΩΝ ΣΥΜΒΟΥΛΙΟΥ ΠΕΡΙΟ¬ 
ΧΗΣ 

Α. Τμήμα Διοικητικών και Οικονομικών Υπηρεσιών 

1. Γραφείο προσωπικού 

2. Γ ραφε ίο Διοικητικού 

3. Γραφείο Γραμματείας 

4. Γ ραφείο Γ ενικών Εσόδων - Εξόδων και Τ έλος Ακίνη¬ 
της Περιουσίας (ΤΑΠ) 

5. Ειδική Ταμειακή Υπηρεσία 

6. Γραφείο Προμηθειών 

7. Γραφείο Κοινωνικής Πολιτικής Εκπαίδευσης και Πο¬ 
λιτισμού 

8. Ειδική Υπηρεσία 

Β. Τμήμα Τεχνικών Υπηρεσιών 

1. Γ ραφείο μελετών και εκτέλεσης έργων και αυτεπι¬ 
στασίας και συντήρησης 

2. Γραφείο Κτηματολογικού και Πολεοδομικών Εφαρ¬ 
μογών 

3. Γ ραφείο Ηλεκτρομηχανολογικού και Κίνησης 

4 Γραφείο Περιβάλλοντος Κήπων - Δενδροστοιχειών 
και Παιδικών Χαρών 

5. Γ ραφείο μηχανογράφησης και πληροφορικής 
ΜΕΡΟΣ ΔΕΥΤΕΡΟ 

Αρμοδιότητες Διευθύνσεων - Τμημάτων - Γραφείων 
Αρθρο 3 

ΥΠΗΡΕΣΙΑ ΠΡΟΕΔΡΟΥ; 

- Γ ραφείο Γ ραμματειακής Υποστήριξης 

Διεξάγει την προσωπική αλληλογραφία του Προέδρου 
του Σ.Π. και τηρεί το αρχείο αυτής. 

Τηρεί ιδιαίτερο πρωτόκολλο εισερχομένων εγγράφων 
τα οποία διεκπεραιώνει στις αρμόδιες υπηρεσίες. 

Προγραμματίζει τις ώρες και ημέρες που ο Πρόεδρος 
μπορεί να δέχεται διάτρορες επιτροπές. Συλλόγους και 
πολίτ,ες. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ} 


Τηρεί ημερολόγιο των προαωπικών επαφών του Προέ¬ 
δρου εντός και εκτός Σ.Π. 

Παραλαμβόνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
ΦΟύν από τον Πρόεδρο. 

Αναλαμβάνει την συγγραφή των κειμένων και των επι¬ 
στολών του Προέδρου. 

Ενημερώνει τους δημότες και γενικά το κοινό για την 
δραστηριότητα και τα εκτελοϋμενα έργα. 

Οργανώνει συνεντεύξεις τύπου και φροντίζει για την γε¬ 
νικότερη εξυπηρέτηση παροχής πληροφοριών που αφο¬ 
ρούν το Σ.Π. 

Παρακολουθεί τον ημερήσιο τύπο, επιμελείται για την 
οργάνωση γενικά τελετών δεξιώσεων και γευμάτων. 

- Ειδικός Συνεργάτης ή Σύμβουλος 

Ασκεί καθήκοντα επιτελικά και δεν έχει ο ίδιος αποφα¬ 
σιστικές αρμοδιότητες οποιοσδήποτε μορφής. 

Παρέχει συμβουλές και διατυπώνει εξειδικευμένες 
γνώμες γραπτά ή προφορικά σε όλους τους τομείς δρα¬ 
στηριότητας του Σ.Π. Για το σκοπό αυτό παίρνει απ' ευ¬ 
θείας εντολές από τον Πρόεδρο και συνεργάζεται με 
οποιοδήποτε τρόπο με το προσωπικό του Σ.Π. σε όλη του 
την ιεραρχία, το Νομικό Σύμβουλο και άλλους παράγο¬ 
ντες. 

Έχει δικαίωμα να ζητά προφορικά ή γραπτά στοιχεία 
που θα είναι αναγκαία κατά τη γνώμη του για την εκτέλεση 
των εντολών του Προέδρου. 

Υπάγεται ειδικά και αποκλειστικά στη δικαιοδοσία του 
Προέδρου στον οποίο και είναι υποχρεωμένος να δίνει 
λόγο σε κάθε περίπτωση. 

- Γραφείο Προγραμματισμού - Υποστήριξης οικογε¬ 
νειακών επιχειρήσεων - Τουριστικής Ανάπτυξης και Αξιο¬ 
ποίησης ενέργειας και Φυσικών Πόρων. 

Καταρτίζει τα προγράμματα εκτέλεσης έργων με επιχο¬ 
ρήγηση απο την Ευρωπαϊκή Ένωση για τις υπηρεσίες του 

Σ.Π. 

Κοστολογεί τα προγράμματα αυτά και υποβάλλει τις τε¬ 
λικές προτάσεις στο Ευρωπαϊκό Κοινωνικό Ταμείο, στη 
Γενική Γραμματεία της Περιφέρειας Αν. Μακεδονίας & 
Θράκης, στη Νομαρχία στο Υπουργείο Εσωτερικών και 
όπου αλλού χρειάζεται. 

Ενημερώνει το γραφείο εξόδων του Σ.Π. για την ένταξη 
των προγραμμάτων αυτών στον προϋπολογισμό του Σ.Π. 
και του Τμήματος Τεχνικών Υπηρεσιών για την ένταξη τυ¬ 
χόν επιδοτούμενων από την Ευρωπαϊκή Ενωση έργων στο 
.ετήσιο τεχνικό πρόγραμμα του Σ.Π. 

Ερευνά για τη δυνατότητα συμμετοχής του Σ.Π. σε διά¬ 
φορα προγράμματα αναπτυξιακού χαρακτήρα που χρημα¬ 
τοδοτούνται από τα διάφορα Ταμεία της Ευρωπαϊκής 
Ένωσης, το Ταμείο Παρακαταθηκών και Δανείων ή άλ¬ 
λους Φορείς. 

Παρακολουθεί την εκτέλεση προγραμμάτων που τυχόν 
συμμετέχει το Σ.Π. και χρηματοδοτούνται από τηνΕ.Ε. και 
α,Υλους φορείς. Τηρεί φακέλλους όλων των προγραμμά¬ 
των και εναρμονίζει εισφορές και εκροές των χρημάτων 
σύμφωνα με το ιοχύον λογιστικό των Δήμων και Κοινοτή- 

των. . 

- Καταρτίζει προγραμματίζει την αξιοποίηση κάθε εί¬ 
δους ενέργειας και την εκμετάλλευση φυσικών πόρων της 
περιοχής του Σ.Π. 

Συνεργάζεται με το γραφείο. 


- Γραφείο Διοικητικού Συμβουλίου και Ε. Επιτροπής 
Καταρτίζει την ημερήσια διάταξη του Δημοτικού Συμ¬ 
βουλίου σύμφωνα με τα αποστελλόμενα θέματα των υπη¬ 
ρεσιών και κατόπιν οδηγιών του Προέδρου. 

Τηρεί τα πρακτικά των Συνεδριάσεων του Δημοτικού 
Συμβουλίου. 

Υποβάλλει αντίγραφα των λαμβανομένων αποφάσεων 
στη Νομαρχία και μετά την έγκρισή τους τις διαβιβάζει στις 
αρμόδιες υπηρεσίες προς υλοποίησή τους. 

Τηρεί πρωτόκολλο εγγράφων που απευθύνονται στον 
Πρόεδρο του Δημοτικού Συμβουλόυ. 

Τηρεί ευρετήριο αποφάσεων που λαμβάνονται και των 
επ' αυτών εγκριτικών αποφάσεων των αρμοδίων Αρχών 
και τέλος επιμελείται για την εκτέλεση κάθε εργασίας που 
ανήκει την αρμοδιότητα του Δημοτικού Συμβουλίου όπως 
απορρέει από τον Κώδικα Δήμων και Κοινοτήτων. 
Καταρτίζει την ημερήσια διάταξη της Ε.Ε. 

Επιδίδει έγκαιρα στα μέλη αυτής τις προσκλήσεις για τις 
Συνεδριάσεις. 

Καταχωρεί τα πρακτικά και αποφάσεις στα επίσημα βι¬ 
βλία. 

Τηρεί ευρετήριο αποφάσεων που λαμβάνονται. Πρωτό¬ 
κολλο των εισερχομένων εγγράφων που απευθύνονται 
στον Πρόεδρο της Ε.Ε. και διεξάγει κάθε υπηρεσία αρμο¬ 
διότητας Ε.Ε. που απορρέει από τον Κώδικα Δήμων και 
Κοινοτήτων. 

- Γραφείο Νομικού Συμβούλου 

Το Γραφείο Νομικού Σύμβουλου διευθύνεται από τον 
Νομικό Σύμβουλο του Σ.Π. με κύριο αντικείμενο τις δικα¬ 
στικές και εξώδικες. υποθέσεις με τις οποίες ασχολούνται 
οι Δικηγόροι. Σ’ αυτό το γραφείο υπάγοντσι οι δικαστικές 
και εξώδικες υποθέσεις που έχουν σχέση με την εφαρ¬ 
μογή της νομοθεσίας περί αλλοτριώσεων και έχουν ανά¬ 
γκη Νομικής υποστήριξης προς το συμφέρον του Συμβου¬ 
λίου Περιοχής. 

Υπάγονται οι διεκδικητές αγωγές, ασφαλιστικά μέτρα 
νομικής, αρνητικές και αναγνωριστικές αγωγές. 

Επίσης υπάγονται οι πειθαρχικές υποθέσεις του εν γέ- 
νει υπαλληλικού και ασφαλιστικού προσωπικού του Συμ¬ 
βουλίου περιοχής καθώς και οι σχετικές γνωμοδοτήσεις. 
Επίσης εδώ υπάγονται και οι διαφορές που ανακύπτουν 
από την μη έγκριση των όρων του διαγωνισμού καθώς και 
οι σχετικές γνωμοδοτήσεις, τέλος σ' αυτό υπάγονται υπο¬ 
θέσεις που ανακύπτουν από την εφαρμογή της κείμενης 
νομοθεσίας και υπάγονται στα πολιτικά ή διοικητικά δικα¬ 
στήρια καθώς και οι σχετικές γνωμοδοτήσεις. 

2. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Α. Τμήμα Διοικητικών και Οικονομικών Υπηρεσιών 
Προΐσταται του τμήματος Διοικητικών Υπηρεσιών και 
Οικονομικών του Σ.Π. στο οποίο ανήκουν τα γραφεία Διοι¬ 
κητικού Οικονομικού προσωπικού μισθοδοσίας και ασφά¬ 
λισης. 

Είναι υπεύθυνοι για τον προγραμματισμό, την οργά¬ 
νωση, τον έλεγχο και τον συντονισμό των παραπάνω γρα¬ 
φείων. Επιμελείται για τον χαρακτηρισμό όλων των εισερ¬ 
χομένων εγγράφων. 

1ο Γραφείο Προσωπικού 

Τηρεί μητρώο, ευρετήριο και τους ατομικούς φακέλ¬ 
λους του μονίμου και με σχέση εργασίας Ι.Δ. προσωπι¬ 
κού. 

Είναι υπεύθυνο για την εφαρμογή όλων των νόμων και 

διαταγμάτων που αφορούν στο πάσης φύσεως προοωπικό 
του Σ.Π. και ασκεί τις αρμοδιότητες που απορρέουν από 
τον Κώδικα Κατάστασης Δημοτικών και Κοινοτικών Υπαλ¬ 
λήλων (Ν, 1188/81). Εκδίδει τα πιστοποιητικά και τις βε¬ 
βαιώσεις του προσωπικού. 

Καταρτίζει τις ονομαστικές καταστάσεις των υπαλλή¬ 
λων του Σ.Π. κατά κλάδο και βαθμό. 

Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων του Σ.Π., που φεύγουν από 
Την Υπηρεσία καθώς και την αναγνώριση και εξαγορά της 
προϋπηρεσίας τους, όπως και κάθε υπόθεση που έχει 
σχέση με τη συνταξιοδότηση του Ι.Δ, προσωπικού και την 
καταβολή της προβλεπόμενης από το Νόμο αποζημίω¬ 
σης. 

Εισηγείται στον Πρόεδρο για προσωπικά αιτήματα 
υπαλλήλων. 

Εκδίδει ή κοινοποιεί εγκυκλίους που αφορούν την υπη¬ 
ρεσιακή κατάσταση του προσωπικού και το ενημερώνει 
για τα προγράμματα επιμόρφωσης. 

Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

Φροντίζει για την ορθολογκή κατανομή του προσωπικού 
ώστε να λειτουργούν εύρυθμα οι υπηρεσίες. 

Παρέχει υπηρεσίες που αφορούν στην μεταφορά μαθη¬ 
τών με σχολικό λεωφορεία. 

Παρέχει υπηρεσίες που αφορούν στη χορήγηση αδειών 
λειτουργίας καταστημάτων, πλανόδιου έμπορα. 

2ο ΓΡΑΦΕΙΟ ΔΙΟΙΚΗΤΙΚΟΥ 

Τηρεί μητρώο των προσώπων που διετέλεσαν πρόεδροι 
και Κοινοτικοί Σύμβουλοι τηρεί βιβλίο και αρχείο επιτίμων 
Σ.Π. μεριμνά και συντάσσει πίνακα εκλογικών τμημάτων 
σε συνεργασία με την Νομαρχία. Μεριμνά για την τοιχο¬ 
κόλληση και κοινοποίηση των διακηρύξεων των δημοπρα¬ 
σιών και εγγράφων και πιστοποιητικών διαφόρων αρχών 
επιμελείται και παρακολουθεί την ορθή ενημέρωση και 
τήρηση των δεκάτομων (ΣΕΤ) κωδικοποιημένων εγκυ¬ 
κλίων (Υπουργείο Εσωτερικών). Φροντίζει για την καθα¬ 
ριότητα όλων των εσωτερικών χώρων του Σ.Π. Φροντίζει 
για την συντήρηση των κτιρίων. Υποδέχεται παραλαμβάνει 
και διεκπεραιώνει κάθε είδους προσφυγή ενώπιον παντός 
Διοικητικού Δικαστηρίου της χώρας τηρεί βιβλίο εκδιδο- 
μένων αποφάσεων του Προέδρου. 

3ο ΓΡΑΦΕΙΟ ΓΡΑΜΜΑΤΕΙΑΣ 

Το γραφείο αυτό επιμελείται για την παραλαβή, τη πρω¬ 
τοκόλληση και συσχέτιση όλων των εισερχόμενων και 
εξερχομένων εγγράφων και αιτήσεων καθώς τη τήρηση 
των πρωτοτύπων στο Αρχείο. Επιμελείται για την τήρηση 
του γενικού αρχείου του Σ.Π. 

4ο ΓΡΑΦΕΙΟ ΓΕΝΙΚΩΝ ΕΣΟΔΩΝ - ΕΞΟΔΩΝ ΚΑΙ ΤΕ¬ 
ΛΟΣ ΑΚΙΝΗΤΗΣ ΠΕΡΙΟΥΣΙΑΣ (ΤΑΠ) 

Καταρτίζει σε συνεργασία με τις αρμόδιες υπηρεσίες 
του Συμβουλίου Περιοχής τον Προϋπολογισμό Εσόδων - 
Εξόδων και τον υποβάλλει έγκαιρα αρμοδίως, Παρακο¬ 
λουθεί την πορεία εκτέλεσης του Προϋπολογισμού Εσό¬ 
δων - Εξόδων, εισηγείται την αναμόρφωσή του. την εγ¬ 
γραφή νέων εσόδων και την χορήγηση συμπληρωματικών 
πιστώσεων. Συγκεντρώνει και εντάσσει στο Μηχανογρα¬ 
φικό σύστημα όλα τα στοιχεία του Προϋπολογισμού. Πα¬ 
ρακολουθεί την πορεία των εξόδων, ενημερώνει εγκαίρως 
τις αρμόδιες υπηρεσίες, και συντάσσει τις δαπάνες, όταν 
οι εγκεκριμένες απορροφώνται. Τηρεί Αρχείο ετησίων 


απολογισμών Εσόδων - Εξόδων του Συμβουλίου Περιοχής 
σύμφωνα με τα απολογιστικά στοιχεία που συντάσσει το 
Ταμείο, προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται τη 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. Συγκε¬ 
ντρώνει στατιστικά στοιχεία που αναφέροντσι γενικά στα 
οικονομικά ζητήματα που αφορούν το Σ.Π. και είναι χρή¬ 
σιμα για τις προβλέψεις του προϋπολογισμού. Παρακο¬ 
λουθεί τα εγκεκριμένα δάνεια του Συμβουλίου Περιοχής 
και τηρεί πίνακες ετήσιων τοκοχρεωλυτικών δόσεων για 
κάθε περίπτωση ενημερώνοντας πάντοτε το Ταμείο του 
Σ.Π. Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών εκτάκτων πιστώσεων. Επιμελείται της ασφάλισης 
των κινητών και ακινήτων του Σ.Π. Φροντίζει για την υπο¬ 
γραφή των Χρηματικών Ενταλμάτων από τον Πρόεδρο, 
την καταχώρηση τους στο μηχανογραφικό σύστημα και 
την αρχειοθέτηση των Χ.Ε.Π. με τα δικαιολογητικά τους. 
Συσχετίζει κάθε δαπάνη με τυχόν προηγούμενη όμοια και 
παρακολουθεί την ύπαρξη σχετικής πίστωσης για την δυ¬ 
νατότητα έκδοσης Χ.Ε.Π. Ασχολείται με την προμήθεια 
πάσης φύσεως υλικού, εκτός του υλικού των έργων, που 
είναι απαραίτητο για τις υπηρεσίες του Σ.Π. και προσπαθεί 
να επιτυγχάνει τη συμφερότερη τιμή με την παρακολού¬ 
θηση των τιμών της αγοράς, χωρίς να παραγνωρίζει την 
ποιότητα του προς προμήθεια υλικού. 

5. ΕΙΔΙΚΗ ΤΑΜΕΙΑΚΗ ΥΠΗΡΕΣΙΑ 

Το Ταμείο διεξάγει με το Τμήμα και προσωπική ευθύνη 
του ειδικού Ταμία και με τα κατά Νόμο διοριζόμενα πρό¬ 
σωπα (Διαχειριστές, Εισπράκτορες κ.λπ.) τη ταμειακή 
υπηρεσία σύμφωνα με τις διατάξεις του Δ.Κ,Κ. και αυτές 
περί οικονομικής διοίκησης και λογιστικού. Ενεργεί τις 
πληρωμές με βάση τα οικεία χρηματικά εντάλματα προς 
τρίτους, καθώς και τις πληρωμές των αποδοχών των οργα¬ 
νικών, ημερομισθίων και επί συμβάσει γενικά εργαζομέ¬ 
νων στο Σ.Π. Οι Διαχειριστές αποδίδουν στον Ταμία και 
στο Λογιστήριο της Ταμειακής Υπηρεσίας τις πραγματο- 
ποιηθείσες πληρωμές, παραδίνοντας σ' αυτό τα εξοφλη¬ 
μένα και θεωρημένα από το Ταμία χρηματικά εντάλματα. 
Επιμελείται για την είσπραξη όλων των βέβαιου μένων 
εσόδων του Σ.Π. εντός και εκτός του Καταστήματος και 
ειδικότερα ελέγχει τους χρηματικούς τίτλους και εκδίδει 
τριπλότυπα αποδεικτικών παραλαβής εισπρακτέων εσό¬ 
δων. Ελέγχει όλα τα εκδιδόμενα από το Γραφείο Εξόδων 
χρηματικά εντάλματα πληρωμών σύμφωνα με τις διατά¬ 
ξεις του Νόμου «Περί Οικονομικής Διοικήσεως και Λογι¬ 
στικού των Δήμων και Κοινοτήτων». 

Μετά από πλήρη έλεγχο θεωρεί, υπογράφει και σφραγί¬ 
ζει τα εντάλματα πληρωμών και τα διαβιβάζει στον Ταμία 
για την ενέργεια των πληρωμών από τους αρμόδιους Δια¬ 
χειριστές οι οποίοι υπάγονται απ’ ευθείας στον Ταμία. Συ¬ 
γκεντρώνει και καταχωρεί στα οικεία, λογιστικά βιβλία και 
εισάγει στον Μηχανογραφικό Υπολογιστή όλες τις εισπρά¬ 
ξεις και πληρωμές του Σ.Π. Καταρτίζει τις μηνιαίες απολο¬ 
γιστικές καταστάσεις εισπραχθέντων και εισπρακτέων 
εσόδων, καθώς και των πληρωθέντων χρηματικών ενταλ¬ 
μάτων κατά κεφάλαια και άρθρα του Προϋπολογισμού και 
στο τέλος κάθε έτους καταρτίζει τον απολογισμό των εσό¬ 
δων και εξόδων του Σ.Π. Γ ενικά κάθε στιγμή έχει την ευ¬ 
θύνη να παρέχει στον Πρόεδρο του Σ.Π. την ακριβή εικόνα 

των εσόδων και εξόδων του Σ.Π. Ελέγχει τα πόσης φύ- 
σεως έσοδα. Κάνει λογιοτική τακτοποίηση των εισπρά¬ 
ξεων που γίνονται από τα οικεία όργανα. Εκδίδει γραμμά¬ 
τια χρηματικών λογαριασμών «Τακτοποιητέες Εισπράξεις» 
και παραδίδει αυτά στο Διαχειριστικό Γραφείο. Κατατάσ¬ 
σει το σύνολο των εισπράξεων ημερησίως στους πέντε (5) 
τηρούμενους λογαριασμούς, κατά κατηγορία εσόδων. Πα- 
ραδίδει και ταξινομεί στο χώρο του αρχείου τα χρησιμοποι- 
ηθέντα τριπλότυπα εισπράξεων, μαζί με τις συνοδεύου- 
σες ημερήσιες και ανακεφαλαιωτικές καταστάσεις των 
πρωτοτύπων για τον έλεγχο όσες φορές ζητηθεί από το 
Ελεγκτικό Συνέδριο, και των αντιγράφων αυτών για το αρ¬ 
χείο. Στο τέλος κάθε έτους καταρτίζει εγκαίρως τον απο¬ 
λογισμό των εν γένει εσόδων - εξόδων του Σ.Π. και τον 
υποβάλλει στην Εκτελεστική Επιτροπή και στη Περιφε¬ 
ρειακή Διεύθυνση. 

Ειδικότερα ο Ταμίας εποπτεύει τη τήρηση των προβλε- 
πομένων από τις οικείες διατάξεις λογιστικών και ταμια¬ 
κών βιβλίων, παρακολουθεί την όλη κίνηση των εσόδων 
και εξόδων, ευθυνόμενος για κάθε παρατυπία ή παρά¬ 
λειψη και ρυθμίζει τα της χρηματικής διαχείρισης των δια¬ 
χειριστικών και εισπρακτόρων οργάνων. Μεριμνά για την 
απόδοση των υπέρ του Δημοσίου και τρίτων, φόρων, τε¬ 
λών εισφορών και κρατήσεων γενικά που γίνονται επί της 
είσπραξης εσόδων και πληρωμής εξόδων του Σ.Π., καθώς 
και των συνεισπραττομένων γενικά εσόδων του Δημοσίου 
και τρίτων και τηρεί όλα τα απαραίτητα για το σκοπό αυτό 
βιβλία. Είναι προσωπικά, υπεύθυνος για την περιουσία του 
Σ.Π. σε μετρητά, χρεόγραφα αυτών σε Τραπεζικούς Ορ¬ 
γανισμούς καθώς και τη φύλαξη και διατήρηση των διαφό¬ 
ρων παρακαταθηκών και εγγυήσεων. Μεριμνά για την 
εμπρόθεσμη αγορά όλων των ασφαλιστικών εισφορών των 
εργαζομένων στο Σ.Π., τα οποία παραδίδει στο γραφείο 
Διοικητικού για την έγκαιρη επικόλλησή τους. Υποβάλλει 
τριμηνιαίως στην Εκτελεστική Επιτροπή λογαριασμούς 
των εσόδων και εξόδων του Σ.Π. για σχετικό έλεγχο. 
Στους τριμηνιαίους λογαριασμούς πρέπει να εμφανίζονται 
κατ’ είδος τα βεβαιωθέντα έσοδα, οι πραγματοποιηθείσες 
εισπράξεις και τα υπόλοιπα προς είσπραξη, καθώς και οι 
ενταλθεΐσες και ενεργηθείσες πληρωμές κατ’ είδος εξό¬ 
δου, τα πληρωτέα υπόλοιπα και το χρηματικό υπόλοιπο 
του Ταμείου. Διεξάγει την οικονομική, λογιστική και τα¬ 
μιακή διαχείρισή όλων των Νομικών προσωπικών των 
Ο.Τ.Α., που απαρτίζουν το Σ.Π. και των Νομικών τους 
Προσώπων, που προβλέπεται η διεξαγωγή της από την 
εκάστοτε ισχύουσα νομοθεσία. 

6. ΓΡΑΦΕΙΟ ΠΡΟΜΗΘΕΙΩΝ 

Ασχολείται με την προμήθεια πόσης φΰσεως υλικού 
(εκτός των υλικών των έργων) που είναι απαραίτητο για τις 
Υπηρεσίες του Σ.Π. και προσπαθεί να επιτυγχάνει την 
συμφερότερη τιμή με την παρακολούθηση των τιμών της 
αγοράς χωρίς να παραγνωρίζει την ποιότητα ως προς την 
προμήθεια υλικού. Μεριμνά για την έκδοση των σχετικών 
εντολών προμηθειών, την σύνταξη των πρωτοκόλλων του 
πάσης φύσεως υλικού των έργων και την υπογραφή τους 
από τις αντίστοιχες επιτροπές παραλαβής. Την φύλαξη 
του υλικού στην αποθήκη του Σ.Π. και την καταχώρησή 
του στα εκεί βιβλία αποθήκης. 

Διαχειρίζεται και παρακολουθεί την διακίνηση των δια¬ 
φόρων ειδών και τηρεί ανάλογο βιβλίο. Εισηγείται την εκ¬ 
ποίηση του αχρήστου παλαιού υλικού και την διαγραφή 
του από τα αντίστοιχα βιβλία. Μεριμνά για την έγκαιρη 


αναναίωση των υλικών που πρόκειται να εξαντληθούν. 
Διεξάγει δημοπρασίες ή πρόχειρους διαγωνισμούς. Συ¬ 
ντάσσει συμβάσεις με τους προμηθευτές, μεριμνά για την 
κοινοποίησή τους τους αρμόδιους και παρακολουθεί την 
τήρηση των όρων των συμβάσεων, για την παράδοση υλι¬ 
κών μέσα στις οριζόμενες προθεσμίες και την επιβολή 
ποινικής ρήτρας σε περίπτωση εκπροθέσμων παραδό¬ 
σεων όπως καθορίζεται στις συμβάσεις ή στις διακυρή- 
ξεις, Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. Και μεριμνά για την 
δημοσίευση στον ημερήσιο τύπο. 

7. ΓΡΑΦΕΙΟ ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ ΕΚΠΑΙ¬ 
ΔΕΥΣΗΣ ΚΑΙ ΠΟΛΙΤΙΣΜΟΥ 

Επιβλέπει και συντονίζει τη λειτουργία κατασκηνώσεων 
του Σ.Π.. Εισηγείται την καλύτερη οργάνωση και τη μεγα¬ 
λύτερη απόδοση του έργου των κατασκηνώσεων. Μεριμνά 
για την άσκηση κοινωνικής πολιτικής για άτομα με ειδικές 
ανάγκες. Διοργανώνει εορτές για τους υπαλλήλους του 
Σ. Π. και τις οικογένειές τους. Διερευνά κυρίως τις κοινωνι¬ 
κές ανάγκες ή προβλήματα και συντάσσει μελέτες για την 
κάλυψη αναγκών στην Περιφέρεια του Σ.Π.. Συμβουλευτι¬ 
κός σταθμός. Σεμινάρια για την καταπολέμηοη των ναρ¬ 
κωτικών κ.λ.π.. Οργανώνει, δημιουργεί και εποπτεύει 
τους Παιδικούς Σταθμούς, Σταθμούς φροντίδας παιδιών 
με ειδικές ανάγκες, Παιδικές Κατασκηνώσεις, Κατασκη¬ 
νώσεις ηλικιωμένων, ΚΑΠΗ κ.λ.π,. Διεκπεραιώνει την αλ¬ 
ληλογραφία, τηρεί πρωτόκολλο, αρχείο και κάνει τις ανά¬ 
λογες εισηγήσεις. Οργανώνει σεμινάρια, εκδηλώσεις σε 
συνεργασία με φορείς και ιδρύματα. Ασχολείται με τα 
προβλήματα που έχουν σχέση με τις τρεις βαθμίδες της 
εκπαίδευσης, με όλες τις αρμοδιότητες που έχουν παρα- 
χωρηθεΐ στους Ο.Τ.Α. με το Ν. 1566/85 και Ν.2218/94. 
Χορηγεί κατά το νόμο τις συναφείς πιστώσεις του προϋ¬ 
πολογισμού του Σ.Π. ανάλογα με τις λειτουργικές δαπάνες 
των σχολείων και σύμφωνα με την απόφαση του Νομαρχι¬ 
κού Συμβουλίου. Ασχολείται με διάφορα προγράμματα 
που μπορεί να γίνουν στα σχολεία (σκάκι, ξεναγήσεις, ομι¬ 
λίες γύρω από προβλήματα της νεολαίας κλπ ). Μεριμνά 
για τη συγκρότηση και σύγκληση της Εκτελεστικής Επι¬ 
τροπής Παιδείας, τη τήρηση των πρακτικών των συνεδριά- 
σεών της, υλοποίηση των αποφάσεων της Επιτροπής, αρ¬ 
μοδιότητα της οποίας είναι η χορήγηση λειτουργικών δα¬ 
πανών, η κατανομή μαθητικού δυναμικού, οργάνωση και 
λειτουργία των σχολείων, έγκριση απολογισμών των Σχο¬ 
λικών Επιτροπών. 

8. ΕΙΔΙΚΗ ΥΠΗΡΕΣΙΑ 

Το αντικείμενο του γραφείου της Ειδικής Υπηρεσίας 
του Σ.Π. είναι ο έλεγχος της τήρησης των διατάξεων που 
αφορούν την λειτουργία των πάσης φύσεως επιτηδευμά¬ 
των και επαγγελμάτων. Ο έλεγχος των υγρών, στερεών και 
αερίων αποβλήτων, της ρύπανσης των υδάτων. Ο έλεγχος 
πάνω σε θέματα τήρησης των κανονιστικών διατάξεων 
όλων των υπηρεσιών του Σ.Π.. 

Α. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Προϊστάμενος των Τεχνικών Υπηρεσιών προΤσταται των 
τεχνικών υπηρεσιών. Προσυπογράφει όλα τα έγγραφα αρ- 
μοδιότητος του τμήματός του με τον Πρόεδρο, 

1. Γραφείο μελετών και εκτέλεσης έργων και αυτεπι¬ 
στασίας και συντήρησης. 

Μεριμνά για την σύνταξη των αρχιτεκτονικών, στατικών 
και ηλεκτρομηχανολογικών μελετών και κτιριακών έργων 

που εκτελούνται με εργολαβίες ή αυτεπιπτασια. Εκπονεί 
μελέτες για τους κοινόχρηστους χώρους που πρόκειται να 
αξιοποιηθούν (πλατείες, άλση, πάρκα, υπαίθριες αθλητι¬ 
κές εγκαταστάσεις κ.λ.π.) Καταρτίζει τις μελέτες συντή¬ 
ρησης οδών, πεζοδρόμων και πεζοδρομιών, Μεριμνά για 
την σύνταξη των τευχών δημοπράτηοης, την έκδοση οικο¬ 
δομικών αδειών, την θεώρηση των συντασσομένων μελε¬ 
τών και στην συνέχεια δημοπράτηση των έργων από την 
επιτροπή δημοπρασιών της Εκτελεστικής Επιτροπής. Εκ¬ 
δίδει άδειες και λαμβάνει τις εγγυητικές επιστολές για την 
εκτέλεση από τρίτους διαφόρων εργασιών επί Κοινοτικών, 
Επαρχειακών οδών και πλατειών (επισκευή ή διαρύθμιση 
εγκαταστάσεως ύδρευσης, ηλεκτροφωτισμού, τηλεπικοι¬ 
νωνιών, φυσικού αερίου κ.λ.π.) και μεριμνά για την αποκα¬ 
τάσταση από αυτούς τομών και φθορών που επιφέρουν 
στους δρόμους και πεζοδρόμια, επιστρέφοντας τις εγγυη¬ 
τικές επιστολές μετά την πλήρη αποκατάστασή τους. Με¬ 
ριμνά για την παράδοση των ολοκληρωμένων μελετών στο 
γραφείο εκτέλεσης έργων. Είναι αρμόδιο για θέματα που 
σχετίζονται με συντριβάνια στέγαστρα, κινητά προστεγά¬ 
σματα, περίπτερα κ.λ.π.. Χορηγεί στους ενδιαφερομέ¬ 
νους για την ανέγερση οικοδομών στοιχεία του υψομετρι¬ 
κού σχεδίου της πόλης. Ερευνά, μελετά και αξιολογεί τα 
υπάρχοντα παραδοσιακά κτίρια του Σ.Π. και συντάσσει τις 
σχετικές μελέτες αποκατάστασης και αξιοποίησής τους. 
Τηρεί πίνακα όλων των σχολικών κτιρίων της περιοχής του 
Σ.Π. Α/θμιας και Β/θμιας εκπαίδευσης. Καταρτίζει μελέ¬ 
τες επισκευών και επεκτάσεως των σχολικών κτιρίων. Κα¬ 
ταρτίζει πίνακα των απαραίτητων επεμβάσεων για μικροε- 
πισκευές των σχολικών κτιρίων μέσω των σχολικών επι¬ 
τροπών. 

Μελετά για την παραλαβή των μελετών των σχετικών 
φακέλων των έργων μετά την δημοπράτησή τους καθώς 
και την σύνταξη και υπογραφή των συμβάσεων των έργων. 
Επιβλέπει την εκτέλεση των έργων και ασκεί ποιοτικό και 
ποσοτικό έλεγχο των κατασκευών σύμφωνα με τα προ- 
βλεπόμενα από τις μελέτες, τα συμβατικά τεύχη και τη 
σχετική νομοθεσία. Εισηγείται προς προϊστάμενο τεχνι¬ 
κών υπηρεσιών του Σ.Π. για τον ορισμό επιβλέποντος μη¬ 
χανικού για κάθε έργο που έχει δημοπρατηθεί. Μεριμνά 
για την τήρηση χρονοδιαγραμμάτων κατασκευής των έρ¬ 
γων. Ελέγχει και θεωρεί τις υποβαλλόμενες από τους ερ¬ 
γολάβους πιστοποιήσεις εκτελεσθεισών εργασιών, την 
προώθηση λογαριασμών για θεώρηση και την υπογραφή 
τους από τους αρμόδιους παράγοντες και τον Πρόεδρο 
και την προώθησή τους, για την έκδοση εντάλματος πλη¬ 
ρωμής, Μεριμνά για την παραλαβή των περατουμένων έρ¬ 
γων από τις αρμόδιες επιτροπές και για την αρχειοθέτηση 
των σχετικών φακέλλων. 

Επιβλέπει την σωστή εκτέλεση των απαραιτήτων επεμ¬ 
βάσεων για την αποκατάσταση παραδοσιακών κτιρίων. 
Μεριμνά για την συντήρηση των μνημείων και κοιμητηρίων 
του Σ.Π. Μεριμνά για την κατασκευή των έργων με αυτεπι¬ 
στασία κατανέμοντας το εργατοτεχνικό προσωπικό στα 
διάφορα έργα ανάλογα με τις ανάγκες και το προγραμμα¬ 
τισμό των έργων. Τηρεί απογραφικά στοιχεία προόδου και 
κόστους των έργων και παρακολουθεί την συμβατικότητα 
του κόστους με τις προβλέψεις των μελετών. Μεριμνά για 
την προμήθεια των υλικών και εργαλείων που είναι απα¬ 
ραίτητα για την εκτέλεση των έργων ή που ενσωματώνο¬ 
νται σ’ αυτά. Συντάσσει τις προς τούτο απαιτούμενες με¬ 
λέτες παρακολουθεί τους λογαριασμούς, τιμολόγια κ.λ.π. 


Συντάσσει τελικές επιμετρήσεις που ακολουθούν την 
αποπεράτωση των έργων και μεριμνά για την παραλαβή 
των έργων. Μεριμνά για την συντήρηση του οδικού δι¬ 
κτύου του Σ.Π, και την άμεση αποκατάσταση των παρου- 
σιαζομένων φθορών στα οδοστρώματα και τα πεζοδρόμια. 
Διαθέτει συνεργεία τεχνιτών για τις άμεσες επεμβάσεις 
στα σχολικά κτίρια. 

2. Γραφείο Κτηματολογικού και Πολεοδομικών εφαρ¬ 
μογών 

Τηρεί τα κτημστολογικά όλου του Σ.Π. και δίδει τις κα¬ 
τάλληλες πληροφορίες προς τους πολίτες. Εφαρμόζει το 
εθνικό κτηματολόγιο σε συνεργασία με κάθε αρμόδια 
υπηρεσία. Στο γραφείο αυτό ανήκει η συγκέντρωση των 
πόσης φύσεως τίτλων ακίνητης και κοινόχρηστης περιου¬ 
σίας του Σ.Π. και η σύνταξη σχετικού για κάθε ακίνητο 
σχεδιαγράμματος. Η κατάρτιση για κάθε ακίνητο του Σ.Π. 
φακέλλου που περιλαμβάνει όλα τα στοιχεία που θεμελιώ¬ 
νουν στο ακίνητο δικαιώματα ιδιοκτησίας του Σ.Π.. Η περι¬ 
φρούρηση επί της ακίνητης περιουσίας των δικαιωμάτων 
κυριότητας νομής και κατοχής από το Σ.Π.. Η κατάρτιση 
των ιδιαιτέρων φακέλων για κάθε ένα από τους κοινόχρη¬ 
στους χώρους που περιέχουν όλα τα στοιχεία στα οποία 
στηρίζονται τα δικαιώματα του Σ.Π. καθώς και τα σχετικά 
για καθένα από αυτούς σχεδιαγράμματα. Η κατάρτιση 
κτηματολογίου όλων των ακινήτων του Σ.Π.. Η μέριμνα, 
για την αποστολή όλων των στοιχείων που συνιστούν αγο¬ 
ρές. απαλλοτριώσεις στο γραφείο εξόδων για έκδοοη 
όλων των σχετικών ενταλμάτων πληρωμής. Γενικά έχει την 
ευθύνη για την διατήρηση και την προστασία της περιου¬ 
σίας του Σ.Π .. 

Τηρεί πρωτόκολλο των υποβαλλομένων φακέλων 
αδειών. Παρακολουθεί τη διακίνησή τους. Τηρεί αρχείο 
όλων των παλαιών φακέλων. Ελέγχει τα σχέδια που συνο¬ 
δεύουν την αίτηση για την έκδοση οικοδομικής άδειας από 
άποψη όρων δόμησης. Ελέγχει τις υποβαλλόμενες προς 
έγκριση τεχνικές εκθέσεις και διαγράμματα εφαρμογής. 
Ελέγχει κατά Γ.Ο.Κ. τα υποβαλλόμενα σχέδια που συνο¬ 
δεύουν τπίν αίτηση για έκδοση οικοδομικής άδειας και κά¬ 
νει αρχιτεκτονικό έλεγχο. Παρακολουθεί τα έργα κατά τη 
διάρκεια κατασκευής. Ελέγχει τις στατικές μελέτες που 
συνοδεύουν την αίτηση για έκδοση οικοδομικής άδειας. 
Χαρακτηρίζει και κινεί τη διαδικασία κατεδάφισης επικιν¬ 
δύνων κτιομάτων. Χαρακτηρίζει τα αυθαίρετα με ειδικές 
επιτροπές. Επιβάλλει τα τυχόν πρόστιμα. Εκδικάζει τυχόν 
ενστάσεις. Τηρεί σχετικό αρχείο. Τηρεί τη διαδικασία κα¬ 
τεδάφισης των αυθαιρέτων που κατά νόμο πρέπει να κα¬ 
τεδαφιστούν. Ενημερώνει τους δημότες σε θέματα δια¬ 
ταγμάτων και όρων δόμησης. Ελέγχει την αρτιότητα και οι- 
κοδομησιμότητα οικοπέδων. 

3. Γραφείο Ηλεκτρομηχανολογικού και Κίνησης 

Γ ραφείο Ηλεκτρολογικό. 

Μεριμνά για την σύνταξη των πάσης φύσεως μελετών 
ηλεκτρομηχανολογικών έργων και κτιριακών εγκαταστά¬ 
σεων (φωτισμός, θέρμανση, ανελκυστήρες, κλιματισμός, 
καθώς και τη λειτουργία των συντριβανιών). Μεριμνά για 
τη σύνταξη, μελετών νέων έργων φωτισμού κοινοχρήστων 
χώρων, οδών, αλσών και λοιπών χώρων της πόλεως. Μερι¬ 
μνά για τη σύνταξη των τευχών δημοπράτηοης των συ¬ 
ντασσομένων μελετών, για τη θεώρηση των μελετών και 
στη συνέχεια για τη δημοπράτηση των ενώπιον της επι¬ 
τροπής Δημοπρασιών της Εκτελεστικής Επιτροπής. Συ¬ 
νεργάζεται με το γραφείο Μελετών του Τμήματος σε ότι 

αφορά τις ηλεκτρομηχανολογικές εγκαταστάσεις των κτι¬ 
ρίων. Μεριμνά για την εκτέλεση με οιονδήποτε τρόπο (ερ¬ 
γολαβία ή αυτεπιστασία) των έργων ηλεκτροφωτισμού σε 
Μιρια, οδούς, πλατείες, άλοη και λοιπούς κοινόχρηστους 
χώρους της πόλης, καθώς και των ηλεκτρομηχανολογικών 
εγκαταστάσεων των κτιρίων και συντριβανιών. Συντάσσει 
και φροντίζει για την υπογραφή των σχετικών συμβάσεων, 
προγραμματίζει την εκτέλεση των έργων, την επίβλεψη 
της εκτελέσεώς τους, τη τήρηση του χρονοδιαγράμματος 
αποπεράτωσης, τη διενέργεια των παραλαβών και τη τή¬ 
ρηση των φακέλων των έργων. Παρακολουθεί τις πιστώ- 
οεις για κάθε έργο μέσα στα πλαίσια του εγκεκριμένου 
προϋπολογισμού. Ασχολείται με την αποκατάσταση των 
βλαβών, τη συντήρηση των υπαρχουσών ηλεκτρικών 
εγκαταστάσεων σε κτίρια και κοινόχρηστους γενικά χώ¬ 
ρους καθώς και των ηλεκτρομηχανολογικών εγκαταστά¬ 
σεων κτιρίων και συντριβανιών. Είναι υπεύθυνο για τη μι- 
κροφωνική κάλυψη των υπαίθριων εκδηλώσεων του Σ.Π. 
και για τη συντήρηση και λειτουργία των μηχανημάτων αυ¬ 
τών μαζί και με αυτά που είναι μόνιμα εγκατεστημένα σε 
κτίρια του Σ.Π.. Τηρεί φακέλους γενομένων επισκευών 
και συντηρήσεων. Υποβάλλει στοιχεία στο Γραφείο Μελε¬ 
τών, προϋπολογισμού, παρακολούθηση πιστώσεων 
κ.λ.π.. 

Γ ραφείο Μηχανολογικό και κίνησης. 

Το γραφείο έχει αρμοδιότητα το προγραμματισμό, συ¬ 
ντονισμό και υλοποίηση του ετήσιου ενιαίου προγράμμα¬ 
τος προμηθειών που αφορά το τεχνικό εξοπλισμό σε πό¬ 
σης φύσεως τροχαίο υλικό και μηχανήματα όλων των υπη¬ 
ρεσιών του Σ Π., καθώς και τη παρακολούθηση, διεκπε¬ 
ραίωση όλων των οικονομικών υποχρεώσεων που προκύ¬ 
πτουν από τις καθημερινές ανάγκες των υπολοίπων τμη¬ 
μάτων και γραφείων (μηχανήματα, εργαλεία, ανταλλα¬ 
κτικά. καύσιμα κ.λ.π.). Με τα συνεργεία επισκευών, μερι¬ 
μνά για επισκευή και συντήρηση όλου του τροχαίου υλικού 
του Σ.Π.. Φροντίζει ώστε ανά πάσα στιγμή το διατιθέμενο 
τροχαίο υλικό (αυτοκίνητα, μηχανήματα κλπ.) στις υπηρε¬ 
σίες του Σ.Π. να είναι πάντοτε σε άριστη κατάσταση για 
την ομαλή λειτουργία. Επισημαίνει τυχόν βλάβες του τρο¬ 
χαίου υλικού, οι οποίες προέρχονται από κακή χρήση των 
χειριστών (οδηγών κλπ.) και τα αναφέρει για τυχόν κατα¬ 
λογισμούς. Με το κατάλληλο τεχνικό προσωπικό φροντίζει 
για την επισκευή όλων των μηχανών και μηχανημάτων των 
γραφείων του Σ.Π. (φωτοτυπικά μηχανήματα, πολυγρά¬ 
φους, γραφομηχανές, αριθμομηχανές, ωρολόγια παρου¬ 
σίας προσωπικού κλπ.). Στο γραφείο αυτό υπάγονται όλοι 
οι οδηγοί αυτοκινήτων του Σ.Π. καθώς και οι χειριστές των 
μηχανημάτων. Φροντίζει για τη διάθεση οδηγών και αυτο¬ 
κινήτων στις υπηρεσίες του Σ.Π. που το ζητούν. Διαχειρί¬ 
ζεται την προμήθεια καυσίμων για την κίνηση των μηχανη¬ 
μάτων καθώς και για οιανδήποτε άλλη χρήση. 

4. Γραφείο Περιβάλλοντος Κήπων - Δεντροστοιχειών 
και Παιδικών Χαρών. 

Μεριμνά για προγραμματισμό της φυτικής παραγωγής ή 
εξασφάλισης συναφών υλικών και μέσων για την εκτέλεση 
έργων ανάπτυξης και συντήρησης πράσινου αστικών κοι¬ 
νοχρήστων χώρων. Για τη συνεχή παραγωγή ποσότητας 
και ποιότητας δυτικών ειδών και ποικιλιών με βάση τις με¬ 
λέτες ανάπτυξης και συντήρησης πρασίνου αστικών κοι¬ 
νοχρήστων χώρων. Γ ια την ανάπτυξη διεθνών σχέσεων 
ανταλλαγής φυτικών ειδών και φυτοτεχνικής εμπειρίας. 
Τηρεί αρχείο φυτοπαθολογίας, φαρμακολογίας, λιπασμα- 


τολογΐας, εδαφολογίας κλπ. Συντάσσει προγράμματα εκ¬ 
παίδευσης ολόκληρου του προσωπικού σε γενικά θέματα 
με εκπαιδευτές το επιστημονικό προσωπικό του Τμήμα¬ 
τος, σε συνεργασία με το γραφείο προσωπικού. Μεριμνά 
για το καθορισμό, σχεδιασμό και ανάλυση της φυτευτικής 
λύσης έργων διαμόρφωσης πλατειών, αλσών, δεντροστοι- 
χειών, πεζόδρομων, κλιμάκων, με γνώμονα τις οικολογι¬ 
κές και λειτουργικές απαιτήσεις του φυτικού πληθυσμού 
για την ασφαλή και αποτελεσματική ένταξη του πρασίνου 
στο σύνολο των λειτουργιών που εξυπηρετεί το κάθε έργο 
και έχει στόχο την αναβάθμιση της ποιότητας ζωής μέσα 
στον αστικό χώρο. Γ ια την επίβλεψη της εφαρμογής των 
μελετών (κατασκευή, συντήρηση) σε συνεργασία με το 
γραφείο Εκτέλεσης Έργων. Για την έγκαιρη πληροφό¬ 
ρηση για τις συνολικές ανάγκες σε υλικό και μεριμνά για τη 
σύνταξη μελετών ή κίνηση διαδικασιών για την εξασφά¬ 
λιση των υλικών και μέσων, μαζικά ή επιμέρους για εκτε¬ 
ταμένες ανάγκες. Τηρεί αρχείο υλικών και προδιαγραφών 
αυτών με συνεχεί ενημέρωση. Τηρεί αρχείο μελετών προ¬ 
μηθειών. Τηρεί αρχείο προμηθευτών. Τηρεί ετήσιο προϋ¬ 
πολογισμό δαπανών σε υλικά και μέσα. Τηρεί αρχείο μελε¬ 
τών και φωτογραφιών. Είναι υπεύθυνο για τη συντήρηση 
και εκτέλεση έργων πρασίνου των κοινοχρήστων χώρων, 
πεζοδρόμων και κλιμάκων, νησίδων, ζαρτινιέρων σύμ¬ 
φωνα με τις μελέτες. Έχει την ευθύνη της ποιοτικής και 
ποσοτικής απόδοσης των συνεργείων και της παρουσίας 
των εργαζομένων. Φροντίζει, σε συνεργασία με τα άλλα 
γραφεία του Σ.Π.. για την άρτια λειτουργία των χώρων των 
πλατειών, υποδεικνύοντας τυχόν ελλείψεις. Εκτελεί μι¬ 
κρά έργα στήριξης πρασίνου και ελαφριάς συντήρησης 
όλων των στοιχείων που συνθέτουν το κοινόχρηστο χώρο 
και εφόσον διατίθεται ανάλογη ειδικότητα στο γραφείο. 
Είναι υπεύθυνο για τη συντήρηση και εκτέλεση έργων 
πρασίνου στα άλση και μεγάλους χώρους που η δομή τους 
είναι γενικά διαφορετική από τους χώρους πρασίνου των 
πλατειών σύμφωνα με τις μελέτες. Έχει την ευθύνη της 
οργάνωσης και λειτουργίας των μικρών ζωολογικών κήπων 
και χώρων εξυπηρέτησης των ζωόφιλων. Είναι υπεύθυνο 
για τη συντήρηση και εκτέλεση έργων ανάπτυξης δεντρο¬ 
στοιχιών σε πεζοδρόμια και νησίδες οδικών αρτηριών, 
σύμφωνα με τις μελέτες. Έχει την ευθύνη επέμβασης σε 
μεμονωμένα δέντρα ή σε δενδροστοιχίες με δένδρα 
ύψους πέρα από το συνήθες. Ασκεί ένδικα μέσα για τη δί¬ 
ωξη δραστών σε βάρος δένδρων και δενδροοτοιχιών. Με¬ 
ριμνά για την ασφάλεια και προτείνει κάθε μέτρο για τη 
προφύλαξη των αλσών της πόλεως, ώστε να συντρέχουν 
πάντοτε στη θεμελίωση της προστασίας του περιβάλλο¬ 
ντος. Ελέγχει τη μόλυνση του περιβάλλοντος, τυχόν παρα¬ 
βιάσεις των κανόνων της υγειινής σε δημόσιους χώρους, 
ενεργεί ποιοτικούς ελέγχους σε στερεά και υγρά από¬ 
βλητα (απορρίματα κλπ.) εισηγείται σε τυχόν παραβιάσεις 
την υποβολή προστίμων από την υπηρεσία. Εκτελεί τον 
ποιοτικό έλεγχο βάσει προδιαργαφών σε προμήθειες του 
Σ.Π. που είναι απαραίτητος, καθώς και τον ποιοτικό 
έλεγχο τροφίμων και υλικών. 

5. ΓΡΑΦΕίΟ ΜΗΧΑΝΟΡΓΑΝΩΣΗΣ ΚΑΙ ΠΛΗΡΟΦΟΡΙ¬ 
ΚΗΣ 

Συντάσσει τα προγράμματα μηχανοργάνωσης και πλη¬ 
ροφορικής του Σ.Π. Προβαίνει σε διορθώσεις και συμπλη¬ 
ρώσεις των προγραμμάτων. Βοηθά το γραφείο Μισθοδο¬ 
σίας και γενικά όλα τα τμήματα του Σ.Π. στις περιπτώσεις 
που έχουν ανάγκη από διορθώσεις στα προγράμματα. 

Προβαίνει στη σύνδεση των επί μέρους υπολογιστών σε 
δίκτυο. Εκτελεί όλες τις απαιτούμενες διαδικασίες για τη 
σύνδεση του κεντρικού συστήματος με εξωτερικές πηγές 
πληροφοριών (άβΧΆ ό3η)<5). Μεριμνά για τη συντήρηση των 
μηχανημάτων, τη καλή λειτουργία του συστήματος και έχει 
την ευθύνη της αποθήκης ανταλλακτικών. Προωθεί εισερ¬ 
χόμενα και εξερχόμενα προς τους Η/Υ και ελέγχει την πα¬ 
ραγωγή εποπτεύοντας τους χειριστές. Μεριμνά για τον 
εφοδιασμό και τη διαχείριση του Μηχανογραφικού Υλικού. 
Διαχειρίζεται το πρόγραμμα μισθοδοσίας γενικά. Προβαί¬ 
νει οτις απαραίτητες εισαγωγές στοιχείων μισθοδοσίας, 
στη συντήρηση των αρχείων αυτών και στην έκδοση της 
μισθοδοσίας. Μεριμνά για την συντήρηση και εξέλιξη του 
προγράμματος μισθοδοσίας. Εκδίδει τις καταστάσεις του 
Ι.Κ.Α. και μεριμνά για την παράδοσή τους στο υποκατά¬ 
στημα Ι.Κ.Α. Ξάνθης. Εκδίδει τις μηχανογραφημένες κα¬ 
σέτες των καταστάσεων και μεριμνά για την αποστολή 
τους στην αρμόδια υπηρεσία του Ι.Κ.Α. Ξάνθης. Εκδίδει 
τις καταστάσεις των διαφόρων ασφαλιστικών ταμείων, για 
την Ταμειακή Υπηρεσία. Καταρτίζει τα προγράμματα που 
αφορούν τη μηχανοργάνωση όλων των τμημάτων του Σ.Π., 
συντάσσει τις απαραίτητες γι' αυτό εισηγήσεις και τις 
απαιτούμενες μελέτες, οι οποίες όμως θεωρούνται από το 
Τμήμα Τεχνικών Υπηρεσιών του Σ.Π. . Σε συνεργασία με τα 
γραφεία, τα τμήματα του Σ.Π., συγκεντρώνει όλα τα απα¬ 
ραίτητα στοιχεία που απαιτούνται για το μελλοντικό προ¬ 
γραμματισμό, ορθολογισμό και οργάνωση του Σ.Π.. Κα¬ 
ταρτίζει πίνακες, σχεδιάζει τα έντυπα, αναλύει τα στοιχεία 
των έργων, προμηθειών, λειτουργικών δαπανών, σχεδιά¬ 
ζει τα πολυετή προγράμματα στόχων του Σ.Π., μεθοδεύει 
τρόπους ταχύτερης, απλούστερης και οικονομικότερης 
λύσης λειτουργίας και εφαρμογών του Σ.Π.. Παρέχει στον 
Πρόεδρο και προς τις Υπηρεσίες του Σ.Π. κάθε ζητούμενη 
πληροφορία που έχει σχέση με τα τηρούμενα στατιστικά 
στοιχεία και συναγόμενα, βάση αυτών, συμπεράσματα. 
Εκπληρώνει τις από το νόμο υποχρεώσεις του Σ.Π. για τη 
συγκέντρωση των αναγκαιούντων στην Εθνική Στατιστική 
Υπηρεσία του Κράτους στοιχείων. 

Αρθρο 4 

Γενικά περί καθηκόντων προσωπικού. 

Στα πλαίσια των αρμοδιοτήτων των Τμημάτων ή άλλων 
υπηρεσιακών μονάδων που είναι τοποθετημένοι οι υπάλ¬ 
ληλοι, ανεξάρτητα από την εργασιακή τους σχέση, εκτε- 
λούν την εργασία που τους έχει ανατεθεί με προσοχή, επι¬ 
μέλεια και ευσυνειδησία, κάτω από τις οδηγίες και κατευ¬ 
θύνσεις των προϊσταμένων τους, σύμφωνα με την κείμενη 
νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κλπ. 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλλους και άλλα παραστατικά. 

Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 


Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου 
σύμφωνα με την κείμενη νομοθεσία. 

Αρθρο 5 

θέσεις - κλάδοι - ειδικότητες. 

Α’ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ. 

Μία θέση ειδικού συνεργάτη που διέπεται από τις διατά¬ 
ξεις του άρθρου 67 του Ν.1416/84 όπως τροποποιήθηκε 
με το άρθρο 26 Ν.1832/89 το άρθρο 12 του Ν.2130/93 
και το άρθρο 57 του Ν.2218/94. 

Μία θέση ΔΕ Διοικητικού (θέση προσωποπαγή Ν. 1874/ 
90). 

β· ΠΡΟΣΩΠΙΚΟ ΤΟΥ ΑΡΘΡΟΥ 245 ΤΟΥ Ν.1188/81 
ΟΠΩΣ ΤΡΟΠΟΠΟΙΗΘΗΚΕ ΜΕ ΤΟ ΑΡΘΡΟ 26 ΤΟΥ 
Ν.1832/89. 

Μία θέση δικηγόρου Δικηγόρου με μηνιαία αντιμι¬ 
σθία. 

Γ' ΛΟΙΠΟ ΜΟΝΙΜΟ ΠΡΟΣΩΠΙΚΟ ΕΙΣΑΓΩΓΙΚΟΣ ΒΑΘ¬ 
ΜΟΣ. 

Εισαγωγικός βαθμός των υπαλλήλων των κλάδων Πανε¬ 
πιστημιακής Τεχνολογικής - Δευτεροβάθμιας εκπαίδευ¬ 
σης ορίζεται ο βαθμός Δ και καταληκτικός βαθμός αυτών ο 
βαθμός Α. 

Εισαγωγικός βαθμός των υπαλλήλων του κλάδου υπο¬ 
χρεωτικής εκπαίδευσης ορίζεται ο βαθμός Ε' και καταλη¬ 
κτικός βαθμός αυτών ο βαθμός Β'. 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
Οι κατηγορίες και οι κλάδοι του προσωπικού που θα 
στελεχώσει το Σ.Π. προβλέπονται στο Π,Δ, 37α/87 και 
Π.Δ. 22/90 και είναι: 

1. ΚΑΑΑΟ\ ΠΕ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ. 
ΚΛΑΔΟΣ ΠΕΙ ΔΙΟΙΚΗΤΙΚΟΥ ; δύο (2) 

ΚΛΑΔΟΣ ΠΕ3 ΠΟΛΙΤΙΚΩΝ ΜΗΧΑΝΙΚΩΝ ; ένας (1) 
ΚΛΑΔΟΣ ΠΕ4 ΑΡΧΙΤΕΚΤ. ΜΗΧΑΝΙΚΟΣ ; ένας (1) 
ΚΛΑΔΟΣ ΠΕ5 ΗΛΕΚΤΡΟΛΟΓΩΝ Η ΜΗΧΑΝΟΛΟΓΩΝ ; 
ένας (1) 

ΚΛΑΔΟΣ ΠΕ6 ΤΟΠΟΓΡ. ΜΗΧΑΝΙΚΟΣ : ένας (1) 
ΚΛΑΔΟΣ ΠΕ9 ΓΕΩΠΟΝΟΣ : ένας (1) 

2. ΚΛΑΔΟΙ ΤΕ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΤΕ13 ΤΕΧΝ/ΓΩΝ ΓΕΩΠΟΝΙΑΣ : ένας (1) 
ΚΛΑΔΟΣ ΤΕ17 ΔΙΟΙΚΗΤΙΚΩΝ ΛΟΓΙΣΤΙΚΩΝ: τρεις (3) 
ΚΛΑΔΟΣ ΤΕ3 ΤΕΧΝΟΛΟΓ. ΠΟΛ. ΜΗΧΑΝ. : ένας (1) 
ΚΛΑΔΟΣ ΤΕ4 ΤΕΧΝΟΛΟΓΩΝ ΗΛΕΚΤΡΟΛΟΓΩΝ : ένας 

( 1 ) 

ΚΛΑΔΟΣ Τεΐ9 Η/Υ ΠΛΗΡΟΦΟΡΙΚΗΣ : ένας (1) 
ΚΛΑΔΟΣ ΤΕ5 ΤΕΧΝΟΛΟΓΟΣ ΤΟΠΟΓΡΑΦΩΝ : ένας (1) 
ΚΛΑΔΟΣ Τε2 ΚΟΙΝΩΝΙΚΩΝ ΛΕΙΤΟΥΡΓΩΝ : ένας (1) 
ΚΛΑΔΟΣ ΤΕ6 ΕΠΙΣΚΕΠΤΩΝ ΥΓΕΙΑΣ : ένας (1) 

3. ΚΛΑΔΟΙ ΔΕ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΚΛΑΔΟΣ ΔΕΙ ΔΙΟΙΚΗΤΙΚΩΝ ; έξι (6) 

ΚΛΑΔΟΣ ΔΕ23 ΕΙΔΙΚΗ ΚΑΤΗΓΟΡΙΑ : ένας (1) 
ΚΛΑΔΟΣ ΔΕ24 ΗΛΕΚΤΡΟΛΟΓΩΝ : ένας (1) 

ΚΛΑΔΟΣ ΔΕ28 ΧΕΙΡΙΣΤΩΝ ΜΗΧΑΝΗΜΑΤΩΝ : δύο (2) 
ΚΛΑΔΟΣ ΔΕ29 ΟΔΗΓΩΝ ΑΥΤΟΚΙΝΗΤΩΝ : δύο (2) 
Κ/ΪΑΔΟΣ ΔΕ30 ΤΕΧΝΙΤΩΝ : δύο (2) 

ΚΛΑΔΟΣ ΔΕ38 Η/Υ ΧΕΙΡΙΣΤΩΝ : δύο (2) 

ΚΛΑΔΟΣ ΔΕ5 ΔΟΜΙΚΩΝ ΕΡΓΩΝ : ένας (1) 

4. ΚΛΑΔΟΣ ΥΕ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ και ΓΕΝΙΚΩΝ 

ΚΑΘΗΚΟΝΤΩΝ : δύο (2) 

ΚΛΑΔΟΣ ΥΕ16 ΚΑΘΑΡΙΣΤΡΙΩΝ ; δύο (2) 

ΚΛΑΔΟΣ ΥΕ3 ΔΑΣΟΦΥΛΑΚΤΩΝ ; δύο (2) 

Άρθρο 6 

1. Κατανομή προσωπικού στη Διεύθυνση Τμήματα - 
Γραφεία γίνεται πάντοτε με απόφαση του Προέδρου ανά¬ 
λογα με τις ανάγκες όλων των υπηρεσιών και σε εφαρμογή 
πάντα του παρόντος οργανισμού. 

Προϊστάμενοι Διευθύνσεων - Τμημάτων και Γραφείων 
ορίζονται πάντοτε με απόφαση Προέδρου οι κρινόμενοι 
υπάλληλοι από το αρμόδιο Υπηρεσιακό Συμβούλιο, ανα- 
πληρούμενοι σε περίπτωση απουσίας ή κωλύματος σύμ¬ 
φωνα με την παρ. 19 του άρθρου 38 του Ν.2190/ 
1994. 

2. Εσωτερικός κανονισμός λειτουργίας Υπηρεσιών. Ο 
τρόπος λειτουργίας κάθε υπηρεσίας μονάδας στις ιδιαίτε¬ 
ρες λεπτομέρειες καθώς και κάθε άλλη λεπτομέρεια, 
εκτός από αυτές που ορίζονται με Νόμο, καθορίζονται με 
εσωτερικούς κανονισμούς λειτουργίας που συντάσσονται 
από τις επί μέρους Υπηρεσίες και εγκρϊνονται από το Διοι¬ 
κητικό Συμβούλιο του Σ.Π.. 

3. Έναρξη ισχύους οργανισμού. 

Η ισχύς του παρόντος οργανισμού αρχίζει από την δημο¬ 


σίευσή του στην εφημερίδα της κυβέρνησης. 

Άρθρο 7 

Προσόντα Προϊσταμένων Διευθύνσεων. 

Προϊστάμενος Διεύθυνσης: ΠΕΙ Διοικητικού. 

Προϊστάμενος Τμήματος Οικονομικών και Διοικητικών: 
ΠΕΙ Διοικητικού. 

Προϊστάμενος Τμήματος Τεχνικών Υπηρεσιών; ΠΕ3 ή 
ΠΕ4 ή ΠΕ5. 

Άρθρο θ 

Κάλυψης δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Συμβουλίου πε¬ 
ριοχής δαπάνη που το ύψος της δεν μπορεί να υπολογι- 
σθεί. 

Η απόφαση αυτή να δημοσιευθεϊ στην εφημερίδα της 
Κυβερνήσεως. 

Ξάνθη, 8 Μαρτίου 1996 

Ο Περιφερειακός Διευθυντής 
ΓΕΩΡΓΙΟΣ ΑΛΕΞΑΝΔΡΗΣ 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 


